Nafarroako Parlamentuko Mahaiak, 2020ko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, egoera epidemiologikoari eta sanitarioari eta hartutako neurrien eraginkortasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko urriaren 19an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakari María Chivite Navascués andreari zuzendua, eta heldu den osteguneko, urriaren 22ko Osoko Bilkuraren gai-zerrendan sar dadin eskatzen du.

Orain dela hilabete, irailaren 24an, egoera epidemiologikoari buruz galdetu genizun, eta kutsatzeen erritmoa nahiz osasun-egoeraren okertzea moteltzeko neurri urgenteen plan integral bat egitera premiatu zintugun.

Egoera ikusita –hobetu ez, baizik eta nabarmen okertu baitira positiboen nahiz hildakoen eta ospitaleratzeen eta ZIUn sartutakoen datuak–, honako hau galdetzen diogu Gobernuko lehendakariari:

Nafarroako Gobernuak zer balorazio egiten du bizi dugun egoera epidemiologikoari eta sanitarioari dagokienez eta azken asteotan hartutako neurrien eraginkortasunari dagokionez? Testuinguru kezkagarri honetan, zer erabaki hartuko duzu?

Iruñean, 2020ko urriaren 19an

Foru parlamentaria: Bakartxo Ruiz Jaso